दस महाविद्याएँ
**दशमहाविद्या** अर्थात महान विद्या रूपी देवी। महाविद्या, महादेवी दुर्गा के दस रूप हैं, जो अधिकांश तान्त्रिक साधकों द्वारा पूजे जाते हैं, परन्तु साधारण भक्तों को भी अचूक सिद्धि प्रदान करने वाली है। इन्हें दस महाविद्या के नाम से भी जाना जाता है। ये दसों महाविद्याएं आदि शक्ति माता दुर्गा जगत जननी जगदम्बा की ही रूप मानी जाती हैं। दस महाविद्या विभिन्न दिशाओं की अधिष्ठातृ शक्तियां हैं। भगवती काली और तारा देवी- उत्तर दिशा की, श्री विद्या (षोडशी-त्रिपुर सुन्दरी)- ईशान दिशा की, देवी भुवनेश्वरी, पश्चिम दिशा की, श्री त्रिपुर भैरवी, दक्षिण दिशा की, माता छिन्नमस्ता, पूर्व दिशा की, भगवती धूमावती पूर्व दिशा की, माता बगला (बगलामुखी), दक्षिण दिशा की, भगवती मातंगी वायव्य दिशा की तथा माता श्री कमला र्नैत्य दिशा की अधिष्ठातृ है।

कहीं-कहीं 24 विद्याओं का वर्णन भी आता है। लेकिन विश्व के प्राचीन आगम तंत्र (चीनानाचार) एवं आगम शास्त्र के अनुसार दशमहाविद्या की साधना का उल्लेख है परंतु मूलतः दस महाविद्या ही प्रचलन में है। इनके दो कुल हैं। इनकी साधना 2 कुलों के रूप में की जाती है। श्री कुल और काली कुल। इन दोनों में नौ- नौ देवियों का वर्णन है। इस प्रकार ये 18 हो जाती है। कुछ ऋषियों ने इन्हें तीन रूपों में माना है। उग्र, सौम्य और सौम्य-उग्र। उग्र में काली, छिन्नमस्ता, धूमावती और बगलामुखी है। सौम्य में त्रिपुरसुंदरी, भुवनेश्वरी, मातंगी और महालक्ष्मी (कमला) है। तारा तथा भैरवी को उग्र तथा सौम्य दोनों माना गया हैं देवी के वैसे तो अनंत रूप है पर इनमें भी तारा, काली और षोडशी के रूपों की पूजा, भेद रूप में प्रसिद्ध हैं। भगवती के इस संसार में आने के और रूप धारण करने के कारणों की चर्चा मुख्यतः जगत कल्याण, साधक के कार्य, उपासना की सफलता तथा दानवों का नाश करने के लिए हुई। सर्वरूपमयी देवी सर्वम् देवीमयम् जगत्। अतोऽहम् विश्वरूपांम् ताम् नमामि परमेश्वरीं।। अर्थात् ये सारा संसार शक्ति रूप ही है। इस बात का विशेष ध्यान रखना चाहिए।

महाविद्या विचार का विकास शक्तिवाद के इतिहास में एक नया अध्याय बना जिसने इस विश्वास को पोषित किया कि सर्व शक्तिमान् एक नारी है।

दश महाविद्या की अराधना के लिये कार्तिक कृष्ण अमावस्या (निशीथव्यापिनी) अत्यंत महत्वपूर्ण है ।

दश महाविद्या का अत्यंत सुंदर एक स्तोत्र इस प्रकार है -

आदिशक्ति त्वमसि काली मुण्डमालाधारिणी ।

त्वमसि तारा मुण्डहारा विकटसंकटहारिणी।।

त्रिपुरसुन्दरि आदिका त्वं षोडशी परमेश्वरी ।

सकलमंगलमूर्तिरसि जगदम्बिके भुवनेश्वरी ॥

त्वमसिमाता खड्गहस्ता छिन्नमस्ताभगवती। 

त्वमसि 

त्रिपुरभैरवी मातस्त्वमसधूभौमावत

ी

॥ मातरसि

बगलामुखी त्वं दुष्टबुद्धिविनासिनी। त्वमसि मातंगी

त्वमसि कमलात्मिकाम्बुजवासिनी ॥

दशविद्यामहाविद्या स्वरूपा त्वमसि भुवि

बहुसिद्धिदा । मूर्तिभेदा देव भेदो वस्तुतो न हि

भेदिता ॥ भेदभावं बुद्धितो मम दूरमपरय सत्त्वरम् ।

प्रेमदेहि पदाम्बुजे त्वेन परम याचे वरम् ॥

Sri Sri 1008 Swami sandipendra ji maharaj nalkheda baglamukhi mandir

शाब्दिक अर्थ
------------

महाविद्या शब्द संस्कृत भाषा के शब्दों "महा" तथा "विद्या" से बना है- "महा" अर्थात महान्, विशाल, विराट ; तथा "विद्या" अर्थात ज्ञान।

दस महाविद्याएँ और उनके पति
--------------------------

शाक्त भक्तों के अनुसार "दस रूपों में समाहित एक सत्य की व्याख्या है - महाविद्या" जिससे जगदम्बा के दस लौकिक व्यक्तित्वों की व्याख्या होती है। महाविद्याएँ तान्त्रिक प्रकृति की मानी जाती हैं जो निम्न हैं-

* महाकाली
* तारा (देवी)
* छिन्नमस्ता
* षोडशी
* भुवनेश्वरी
* भैरवी
* धूमावती
* बगलामुखी
* मातंगी
* कमला (कमलात्मिका)

शाक्त दर्शन, दस महाविद्याओं को भगवान विष्णु के दस अवतारों से सम्बद्ध करता है और यह व्याख्या करता है कि महाविद्याएँ वे स्रोत हैं जिनसे भगवान विष्णु के दस अवतार उत्पन्न हुए थे। महाविद्याओं के ये दसों रूप चाहे वे भयानक हों अथवा सौम्य, जगज्जननी के रूप में पूजे जाते हैं। 

### महाविद्याओं के स्वामी अथवा पति

* महाकाली - महाकाल
* तारा - तारकेश्वर
* बाला भुवनेशा - बाल भुवनेश
* षोडशी विद्येशा - षोडश विद्येश
* भैरवी - भैरव
* छिन्नमस्तिका - छिन्नमस्तक
* धूमावती - द्युमवान
* बगलामुखी - बगलामुख
* मातंगी - मातंग
* कमला - कमल

पौराणिक कथा
-----------

श्री देवीभागवत पुराण के अनुसार महाविद्याओं की उत्पत्ति भगवान शिव और उनकी पत्नी सती, जो कि पार्वती का पूर्वजन्म थीं, के बीच एक विवाद के कारण हुई। जब शिव और सती का विवाह हुआ तो सती के पिता दक्ष प्रजापति दोनों के विवाह से खुश नहीं थे। उन्होंने शिव का अपमान करने के उद्देश्य से एक विशाल यज्ञ का आयोजन किया, जिसमें उन्होंने सभी देवी-देवताओं को आमन्त्रित किया लेकिन द्वेषवश उन्होंने अपने जामाता भगवान शंकर और अपनी पुत्री सती को निमन्त्रित नहीं किया। सती, पिता के द्वारा आयोजित यज्ञ में जाने की जिद करने लगीं जिसे शिव ने अनसुना कर दिया, इस पर सती ने स्वयं को एक भयानक रूप में परिवर्तित (महाकाली का अवतार) कर लिया। जिसे देख भगवान शिव भागने को उद्यत हुए। अपने पति को डरा हुआ जानकर माता सती उन्हें रोकने लगीं तो शिव जिस दिशा में गये उस दिशा में माँ का एक अन्य विग्रह प्रकट होकर उन्हें रोकता है। इस प्रकार दसों दिशाओं में माँ ने वे दस रूप लिए थे वे ही दस महाविद्याएँ कहलाईं। इस प्रकार देवी दस रूपों में विभाजित हो गयीं जिनसे वह शिव के विरोध को हराकर यज्ञ में भाग लेने गयीं। वहाँ पहुँचने के बाद माता सती एवं उनके पिता के बीच विवाद हुआ। दक्ष प्रजापति ने शिव की निंदा की और सती ने यज्ञ कुंड में प्राणों की आहुति दे दी।

सन्दर्भ
-------

* दसमहाविद्या उपासना ट्रस्ट[*मृत कड़ियाँ*]

इन्हें भी देखें
---------------

* त्रिपुरसुन्दरी
* तारा

1. ↑  खुलासा, टीम. "दस महाविद्या रहस्य". *खुलासा डॉट इन*. मूल से 17 अप्रैल 2019 को पुरालेखित. अभिगमन तिथि 21 अप्रैल 2019.
2. ↑  "Kamalatmika", *Wikipedia* (अंग्रेज़ी में), 2019-12-10, अभिगमन तिथि 2020-01-03